Innocentius Episcopus servus servorum Dei, dilectis filiis Clero et populo universo Villæ Cluniacensis, salutem et Apostolicam benedictionem. Vestræ fidei ac sollicitudinis dignoscitur interesse, ut dilecto filio ..... Abbati Clun. cui juramento fidelitatis tenemini, sicut vestro Patri devotè ac humiliter intendatis. Rogamus itaque universitatem vestram et attentius monemus, ac per Apostolica vobis scripta mandamus, quatenus eidem Abbati tanquam viri fideles obedire ac intendere taliter procuretis, quod tam idem quam nos devotionem vestram possimus proinde non immerito commendare. Datum Lugduni X. Kalendas Novembris Pontificatus nostri anno V.